SINTEZA
la proiectul de hotărâre de Guvern  pentru aprobarea Regulamentului privind procedura de testare, autorizare și înregistrare a produselor fitosanitare care nu sunt autorizate în statele membre ale Uniunii Europene și modificarea unor hotărâri ale Guvernului
	Participantul la avizare, consultare publică, expertizare
	Nr. crt.
	Conținutul obiecției, propunerii, recomandării, concluziei
	Argumentarea autorului proiectului

	Avizare și consultare publică

	Ion Boxan,
Expertagroteh SRL
	1.
	Expertagroteh SRL salută elaborarea noului Regulament, considerând că acesta reprezintă un pas important în armonizarea legislației Republicii Moldova cu normele Uniunii Europene și în asigurarea unui sistem transparent de autorizare a produselor fitosanitare. Propunem examinarea următoarelor aspecte:

	- 

	
	2.
	- instituirea unei proceduri simplificate pentru produsele destinate agriculturii ecologice (organice), pentru a sprijini dezvoltarea acestui sector și accesul fermierilor la produse cu impact redus asupra mediului;

	Nu se acceptă 
Utilizarea produselor fitosanitare produselor fitosanitare în agricultura ecologică este reglementată la art. 8, 16 și 21 din Legea nr. 237/2023 privind producția ecologică și etichetarea produselor ecologice.
Totodată, proiectul de hotărâre de Guvern este strict delimitat prin art. 57 alin. (3¹) din Legea nr. 403/2023 privind introducerea pe piață a produselor fitosanitare și de modificare a unor acte normative (în continuare – Legea nr. 403/2023), potrivit căruia „Prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate și autorizate conform condițiilor stabilite de Guvern.” 
Astfel, derogarea vizează categoria produselor fitosanitare neautorizate în Uniunea Europeană, indiferent de metoda de producție agricolă în care urmează a fi utilizate.


	
	3.
	- simplificarea procedurii de autorizare pentru produsele care conțin o singură substanță activă, deja evaluată și autorizată în statele membre ale Uniunii Europene;
- posibilitatea unei proceduri accelerate pentru produsele autorizate în state aflate în proces de aderare la Uniunea Europeană (ne referim numai la produse organice ori biologice), precum Ucraina, cu respectarea cerințelor de siguranță și prezentarea documentației necesare;
- valorificarea evaluărilor și studiilor realizate de autoritățile competente din Uniunea Europeană, pentru a evita dublarea procedurilor și a reduce durata procesului de autorizare.
Considerăm că aceste propuneri vor contribui la un proces de autorizare mai eficient, vor facilita accesul fermierilor la produse moderne și sigure și vor sprijini dezvoltarea unui sector agricol competitiv și aliniat standardelor europene.

	Nu se acceptă
Procedura de recunoaștere a autorizației este prevăzută la art. 19 – 21 din Legea nr. 403/2023.
Totodată, proiectul de hotărâre de Guvern a fost elaborat în temeiul art. 57 alin. (31) din Legea nr. 403/2023 și al art. III alin. (2) din Legea nr. 79/2026, ce reglementează produsele fitosanitare care nu sunt autorizate în statele membre ale Uniunii Europene.
Prin urmare, proiectul de hotărâre de Guvern se limitează la stabilirea condițiilor de testare și autorizare pentru produsele neautorizate în statele membre ale Uniunii Europene.

	Cancelaria de Stat a Republicii Moldova
Grupul de lucru al Comisie de Stat pentru Reglementarea Activității de Intrepinzător
Nr. 38-78-7993 din 08.07.2026

	4.
	În temeiul prevederilor în temeiul art.3 alin.(2), art.271, anexa nr.1 și art.32 alin.(22) din Legea nr.100/2017 cu privire la actele normative, în conformitate cu prevederile Legii nr.235/2006 cu privire la principiile de bază de reglementare a activității de întreprinzător, Hotărârii Guvernului nr.1429/2008 privind revizuirea şi optimizarea cadrului normativ de reglementare a activității de întreprinzător și Hotărârii Guvernului nr.574/2024 cu privire la aprobarea Metodologiei de analiză a impactului de reglementare, se remite Avizul Grupului de lucru al Comisiei de stat pentru reglementarea activității de întreprinzător la Nota de fundamentare (analiza impactului de reglementare) și proiectul Hotărârii Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului. 
Anexă: 2 file
	-

	
	5.
	Prezentul aviz este emis în temeiul art.3 alin. (2), art. 271, anexa nr.1 și art.32 alin. (22) din Legea nr. 100/2017 cu privire la actele normative, în conformitate cu prevederile Legii nr. 235/2006 cu privire la principiile de bază de reglementare a activității de întreprinzător, Hotărârii Guvernului nr. 1429/2008 privind revizuirea şi optimizarea cadrului normativ de reglementare a activității de   întreprinzător și Hotărârii Guvernului nr. 574/2024 cu privire la aprobarea Metodologiei de analiză a impactului de reglementare.
	-

	
	6.
	Evaluarea proiectului de act normativ
Proiectul prevede în calitate de temei legal art. 57 alin. (31) din Legea nr. 403/2023 privind introducerea pe piață a produselor fitosanitare și de modificare a unor acte normative. Prevederile respective stabilesc, că prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate şi autorizate conform condiţiilor stabilite de Guvern. Totodată, alineatul (32) prevede, că cererile de testare şi de autorizare conform condițiilor prevăzute la alineatul ( 31) pot fi depuse până la data de 31 decembrie 2027. Menționăm, că articolul 57 a fost completat cu alineatul (31) prin Legea nr. 79/2026 pentru modificarea unor acte normative – inițiativă legislativă, care a fost examinată de Grupul de lucru în ședința din 24.03.2026 și care nu conținea asemenea prevederi. Proiectul conținea alte propuneri de modificare a articolului 57, referitor la care s-a expus că acestea ridică semne de întrebare referitor la implementarea Legii nr. 403/2023, care a transpus Regulamentul (CE) nr.1107/2009 al Parlamentului European şi al Consiliului din 21 octombrie 2009 privind introducerea pe piață a produselor fitosanitare. Și prevederile art. 57 alin. (31) ridică semne de întrebare referitor la implementarea Legii nr. 403/2023. În acest sens, se recomandă de prezentat în Nota de fundamentare informații, care ar argumenta cauza menținerii în vigoare a Legii nr. 119/2004 și instituirii acestui mecanism derogatoriu prin Legea nr. 79/2026. 

	Se acceptă


	
	7.
	Proiectul Regulamentului privind procedura de testare, autorizare și înregistrare a produselor fitosanitare (proiectul Regulamentului) conține prevederi, care reglementează condițiile și procedura de testare, autorizare și înregistrare a produselor fitosanitare, alte aspecte referitor la autorizația în cauză (pp. 3.1, 3.2, 3.3, 3.6, 3.10, 5, 6, 7, 8, 13, 37-42, 47, 48, 49, anexa nr. 2 la proiectul Regulamentului). Prevederile respective nu se acceptă, deoarece contravin principiului reglementării materiale şi procedurale prin acte legislative a condițiilor şi a procedurilor de reglementare prin autorizare a activității de întreprinzător (lit. d) al art. 5 din Legea nr. 160/2011). Menționăm, că Legea nr. 403/2023 conține prevederi detaliate, care reglementează condițiile și procedura de autorizare (articolele 8 - 18), recunoașterea autorizațiilor (articolele 19 - 21), reînnoirea, retragerea şi modificarea autorizațiilor (articolele 22 - 25). Din cele expuse, este necesar de revizuit proiectul Regulamentului și de exclus toate normele referitor la autorizare și înregistrare. 

	Nu se acceptă 
Potrivit art. 57 alin. (31) din Legea nr. 403/2023 și art. I pct. 2 din Legea nr. 79/2026 pentru modificarea unor acte normative (autorizarea produselor fitosanitare) (în continuare – Legea nr. 79/2026), prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate și autorizate conform condițiilor stabilite de Guvern. 
Totodată, potrivit art. III alin. (2) din Legea nr. 79/2026, Guvernul, în termen de două luni de la data publicării prezentei legi, va elabora și va aproba procedura de testare și de autorizare, precum și tarifele aferente pentru a satisface cererile depuse conform art. 57 alin. (3²) din Legea nr. 403/2023, potrivit căruia, cererile de testare și de autorizare a produselor fitosanitare pot fi depuse până la data de 31 decembrie 2027.
Așadar, proiectul de hotărâre de Guvern pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri Ale Guvernului (în continuare – Proiect de hotărâre de Guvern), reglementează exclusiv regimul derogatoriu, tranzitoriu, pentru produsele care nu sunt autorizate în statele membre ale Uniunii Europene, situație pe care Legea nr. 403/2023 nu o acoperă. 
Totodată, art. 5 lit. d) din Legea nr. 160/2011 este o normă generală, art. 57 alin. (31) – (32) din Legea nr. 403/2023 constituie normă derogatorie, cuprinsă într-un act normativ de același nivel.
Potrivit art. 5 alin. (4) din Legea nr. 100/2017 cu privire la actele normative (în continuare – Legea nr. 100/2017), normele juridice derogatorii sunt diferite în raport cu reglementarea-cadru în materie şi sunt aplicabile unei situaţii determinate. În caz de divergenţă între o normă generală sau specială şi o normă derogatorie, care se conţin în acte normative de acelaşi nivel, se aplică norma derogatorie.
De principiu, prevederile Regulamentului vin în susținerea art. 4 și 5 al Legii nr. 235/2006 cu privire la principiile de bază de reglementare a activității de întreprinzător. Astfel, stabilirea principiului de previzibilitatea, ori Reglementarea activităţii de întreprinzător se efectueazăprin legi, hotărâri/ordonanţe ale Guvernului şi acte normative ale autorităţilor administraţiei publice.


	
	8.
	Totodată, și prevederile din proiectul Regulamentului referitor la cererea de testare din partea solicitantului (pp. 9, 10 și 20), coordonarea de către solicitant a unor activități (p. 19), alte prevederi de așa gen necesită excluse, deoarece Legea nr. 403/2023 conține prevederi, din sensul cărora testarea este parte a autorizării (noțiunea teste și studii, articolele 9, 13, 14). Din cele expuse, proiectul Regulamentului trebuie să conțină doar norme referitor la procesul de testare a produselor fitosanitare – testarea eficienței biologice, evaluarea pericolului pentru sănătatea umană și mediu. În acest sens, în loc de acest proiect, se recomandă examinarea oportunității modificării Regulamentului privind atestarea şi omologarea de stat a produselor de uz fitosanitar şi a fertilizanților pentru utilizare în agricultură şi silvicultură, aprobat prin Hotărârea Guvernului nr. 1307/2005.

	Nu se acceptă
Hotărârea de Guvern nr. 1307/2005 cu privire la aprobarea Regulamentului privind atestarea și omologarea de stat a fertilizanților pentru utilizare în agricultură și silvicultură (în continuare – Hotărârea de Guvern nr. 1307/2005) este aprobată în temeiul Legii nr. 119/2004 cu privire la produsele de uz fitosanitar şi la fertilizanţi și operează cu noțiunea de „omologare”, incompatibilă terminologic și procedural cu Legea nr. 403/2023. Modificarea lui nu ar executa prevederile din art. III alin. (2) al Legii nr. 79/2026, care cere un cadru corelat cu noul regim. 
Totodată, potrivit pct. 5 din Hotărârea de Guvern nr. 104/2026 pentru aprobarea Regulamentului privind procedura de introducere și radiere a produselor fertilizante în/din lista de identificare și modificare a unor hotărâri ale Guvernului din data de 1 octombrie 2026 se abrogă Hotărârea de Guvern nr. 1307/2025, astfel încât nu poate constitui suport normative pentru prevederile instituite prin Legea nr. 79/2026. 
Din cele expuse, proiectul de Hotărâre de Guvern este prioritar de a fi aprobat pentru a facilita autorizarea produselor fitosanitare neatorizate la nivelul Uniunii Europene.

	
	9.
	Proiectul prevede modificarea Hotărârii Guvernului nr. 200/1995 despre aprobarea Regulamentului cu privire la tarifele pentru executarea lucrărilor de cercetare-testare-experimentare a produselor de uz fitosanitar şi a fertilizanților şi modul de utilizare a mijloacelor bănești acumulate. Anexa la Hotărârea Guvernului nr. 200/1995 prevede tarifele pentru executarea lucrărilor de cercetare-testare-experimentare, omologare, înregistrare şi reînregistrare a produselor de uz fitosanitar şi a fertilizanților, mărimea cărora diferă în dependență de termenul de valabilitate, alte aspecte și ajunge până la 4 mii euro.
Menționăm, că Legea nr. 160 prevede, că orice plată de eliberare/prelungire a actelor permisive trebuie să fie expres prevăzută în Nomenclatorul actelor permisive. Orice plată efectuată către autorităţile emitente sau către alte entităţi implicate în procedura de examinare a cererii şi de emitere a actului permisiv, care ţine direct sau indirect de emiterea unui act permisiv, va fi stabilită în act legislativ. Plăţile stabilite pentru emiterea actului permisiv şi pentru serviciile aferente emiterii nu trebuie să depăşească costurile de elaborare şi emitere a actului permisiv în cauză şi de prestare a serviciilor aferente sau totalitatea veniturilor obţinute din plăţile respective nu trebuie să depăşească costurile aferente emiterii actelor permisive (alineatele (1) și (2) al articolului 9). Din cele expuse, Hotărârea Guvernului nr. 200/1995 contravine cadrului legal și necesită a fi abrogată. Totodată, la elaborarea proiectului de lege, prin care se vor stabili tarifele respective, este necesar de argumentat mărimea acestora.

	Nu se acceptă
Potrivit art. III din Legea nr. 79/2026, Guvernul, în termen de două luni de la data publicării prezentei legi, va elabora și va aproba procedura de testare și de autorizare, precum și tarifele aferente pentru a satisface cererile depuse conform art. 57 alin. (3²) din Legea nr. 403/2023.
Astfel, norma constituie temei legislativ expres pentru stabilirea tarifelor prin hotărâre de Guvern, satisfăcând cerința art. 9 alin. (1) din Legea nr. 160/2011 privind reglementarea prin autorizare a activităţii de întreprinzător (în continuare – Legea nr. 160/2011), ca plata să fie stabilită prin act legislativ.
Solicitarea de abrogare a Hotărârii Guvernului nr. 200/1995 despre aprobarea Regulamentului cu privire la tarifele pentru executarea lucrărilor de cercetare-testare-experimentare a produselor de uz fitosanitar şi a fertilizanţilor şi modul de utilizare a mijloacelor băneşti acumulate (în continuare – Hotărârea de Guvern nr. 200/1995), și de stabilire a tarifelor exclusiv prin lege ar contraveni direct acestei obligații legale.
Totodată, conform art. II din Legea nr. 79/2026, compartimentul III din anexa nr. 1 la Legea nr. 160/2011, ce prevede Autorizație pentru produs fitosanitar sau Certificat de înregistrare a produsului fertilizant, cu excepția celor cu marcaj CE, se eliberează cu titlu gratuit, nefiind percepută nicio taxă administrativă de emitere. 
Așadar, tarifele aprobate prin Hotărârea de Guvern nr. 200/1995, prevede acoperirea costurilor pentru lucrările de cercetare, testare și experimentare de laborator și câmp a produselor fitosanitare și nu plăți integrate în procedura de eliberare a actului permisiv.
Totodată, prin anexa 2 a prezentului proiect de hotărâre de Guvern, se operează modificări la Hotărârea de Guvern nr. 200/1995 în scopul corelării terminologice și procedurale cu cadrul normativ actual, fără a se institui noi obligații financiare

	
	10.
	Proiectul prevede modificarea Hotărârii Guvernului nr. 1045/2005 pentru aprobarea Regulamentului cu privire la importul, stocarea, comercializarea şi utilizarea produselor de uz fitosanitar şi a fertilizanților. Menționăm, că proiectul hotărârii de Guvern număr unic 684/MDED/2026 prevede abrogarea acestei hotărâri de Guvern.

	Nu se acceptă. 
Conform opiniei fundamentate la proiectul cu număr unic 684/MDED/2026, Ministerul Agriculturii și Industriei Alimentare a expus argumentul privind necesitatea păstrării  Hotărârii Guvernului nr. 1045/2005 cu necesitatea ajustării acesteia până la abrogarea Legii nr. 119/2004.

	
	11.
	Evaluarea notei de fundamentare (analizei impactului de reglementare) 
Comentarii, recomandări: 
• Condițiile ce au impus elaborarea proiectului actului normativ
La sub punctului 2.2 se recomandă de expus clar și concis problema/problemele, care se propun a fi soluționate. De asemenea, la acest sub punct se vor descrie părțile interesate care sunt afectate de probleme și cele care participă la apariția acestora, inclusiv numărul estimativ de agenți economici, care activează în domeniul respectiv. 

	Se acceptă 

	
	12.
	• Obiectivele urmărite şi soluțiile propuse
La acest compartiment se recomandă de stabilit obiectivul/obiectivele, care trebuie să fie legate de problemă/probleme, și care necesită expuse în mod măsurabil și fixat în timp. Menționăm, că informația expusă referitor la obiective nu este relevantă, deoarece reprezintă instrumente de soluționare a problemei. 

	Se acceptă 

	
	13.
	• Analiza impactului de reglementare
La acest compartiment informația referitor la costuri este prezentată la general și se recomandă a detalia costurile.

	Se acceptă 

	
	14.
	• Avizarea și consultarea publică a proiectului actului normativ
La acest compartiment este prevăzut, că pe marginea proiectului de hotărâre de Guvern s-au desfășurat ședințe tehnice cu participarea IP CNSAPSA (proces-verbal nr. 10-08/2 din 27.04.2026), a mediului de afaceri (proces-verbal nr. 10-08/3 din 28.04.2026), precum și a instituțiilor științifice și a mediului academic (proces-verbal nr. 10-08/4 din 29.04.2026). Totodată, proiectul a fost transmis spre examinare și expunere, conform competențelor și atribuțiilor funcționale, entităților economice și asociațiilor de profil, prin scrisoarea nr. 10-07/84/1752. Se recomandă expunerea rezultatelor acestor consultări.
	Se acceptă 
Se anexează procesele verbal a ședințelor tehnice din data de 27 – 28 – 29.04.2026 la tabelul de sinteză. 
Obiecțiile și propunerile asupra proiectului de hotărâre de Guvern în baza solicitării Ministerului Agriculturii și Industrie Alimentare nr. 10-07/84/1752 sunt insluse în sinteză. 


	Ministerul Finanțelor
Nr. 09/2-03/489/1101 din 08.07.2026
	15.
	La indicația Cancelariei de Stat nr.DGPȘG-2618-18-69-1644 din 29 iunie 2026, Ministerul Finanțelor a examinat proiectul de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), autor – Ministerul Agriculturii și Industriei Alimentare și, în limita atribuțiilor funcționale, comunică lipsa propunerilor și obiecțiilor pe marginea proiectului indicat.
	-

	Ministerul Educației și Cercetării 
Nr. 02/399/26 din 09.07.2026
	16.
	Ministerul Educației și Cercetării a examinat proiectul de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (înregistrat cu număr unic 670/MAIA/2026, autor - Ministerul Agriculturii și Industriei Alimentare și propune următoarele modificări.
	-

	
	17.
	La proiectul REGULAMENTULUI: 
1) Capitolul II Depunerea cererilor și examinarea dosarului, la pct. 7, subpct. 7.14 și pe tot conținutul textului din Regulament, se propune substituirea sintagmei ,,Centrul Național” cu sintagma ,,IP CNSAPSA”, în conformitate cu pct.4 din Regulament, prin care este stabilită forma prescurtată a denumirii ,,Instituția Publică Centrul Național Sănătatea Animalelor, Plantelor și Siguranța Alimentelor”. Prin modificarea propusă va fi asigurată utilizarea uniformă și consecventă a abrevierii pe întregul cuprins al Regulamentului;
2) Capitolul III Programul de testare, la pct. 16, se propune substituirea sintagmei ,,se efectuează” cu sintagma ,,se realizează” și substituirea sintagmei ,,contractelor de colaborare tehnico-științifică cu IPCNSAPSA” cu sintagma ,,contractelor de colaborare tehnico-științifică încheiate între instituțiile respective și IP CNSAPSA”; 
	Se acceptă


	
	18.
	La Anexa nr. 1 la proiectul REGULAMENTULUI: 
1) La pct. 3 și pe întregul cuprins al Regulamentului, se propune substituirea sintagmei ,,Universitatea de Stat a Moldovei” cu sintagma ,,Universitatea de Stat din Moldova” și substituirea sintagmei ,,Institutul de Genetică, Fiziologie și Protecția Plantelor (USM)” cu sintagma ,,Institutul de Genetică, Fiziologie și Protecție a Plantelor (USM)”, în conformitate cu prevederile Hotărârii Guvernului nr. 485/2022 Cu privire la reorganizarea prin fuziune (absorbție) a unor instituții din domeniile educației, cercetării și inovării și modificarea unor hotărâri ale Guvernului. 

	Se acceptă 

	Asociația Industriei de Protecția Plantelor din România (AIPROM), București sucursala Chișinău
	19.
	Asociația Industriei de Protecția Plantelor din România sucursala Chișinău, în calitate de organizație reprezentativă a producătorilor și comercianților produselor de protecție a plantelor, a examinat Proiectul de hotărâre de Guvern pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului, transmisă spre consultare prin solicitarea 10-07-84-1752 din 17.06.2026.
	-

	
	20.
	Susținem Proiectul Hotărîrii de Guvern cu următoarele obiecții:
- În traducerea oficială în limba română a Reg. 1107/2009 se foloseste termenul de eficacitate. Astfel, solicăm înlocuirea în text a noțiunii de „eficiență” cu „eficacitate”;

	Nu se acceptă
Noțiunea de „eficiență” este prevăzută în cadrul normativ național în vigoare și anume la pct. 2 din anexa nr. 1 al Hotărârea de Guvern nr. 420/2025 cu privire la implementarea prevederilor Legii nr. 403/2023 privind introducerea pe piață a produselor fitosanitare și pentru modificarea unor acte normative (în continuare – Hotărârea de Guvern nr. 420/2025). 
Totodată, substituirea terminologică exclusiv în proiectul de hotărâre de Guvern ar rupe unitatea terminologică față de Legea nr. 403/2023 și de Hotărârea Guvernului nr. 420/2025. 
Astfel, noțiunea de eficacitate rămâne a fi reglementată/stabilită de Hotărârea Guvernului nr. 420/2025.

	
	21.
	- Eliminarea noțiunii de „înregistrare” și utilizarea doar a noțiunii de „autorizare” care preusupune inclusiv și înscrierea în registru a produselor fitosanitare care au primit permisiunea de introducere pe piață și utilizare;

	Nu se acceptă 
În conformitate cu art. 54 alin. c) – h) al Legii nr. 100/2017, terminologia se redă prin termenul respectiv prin noțiuni monosemnatice, în conformitatea cu terminologia juridică.

	
	22.
	- Corelarea noțiunii „solicitant” cu definiția din Reg. 1107;
	Nu se acceptă
Regulamentul (CE) nr. 1107/2009 al Parlamentului European și al Consiliului din 21 octombrie 2029 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului, nu definește noțiunea de „solicitant”, astfel încât corelarea solicitată nu are obiect.
Noțiunea este definită la nivel național, necesară pentru identificarea persoanei care inițiază procedura administrativă, potrivit art. 45 alin. (1) lit. c) din Legea nr. 100/2017.


	
	23.
	- În procesul de depunere a cererilor și examinare a dosarului, de asigurat corespunderea dosarului cu noile Ghiduri UE aplicabile;
	Nu se acceptă 
Proiectul de hotărâre de Guvern prevede exclusiv regimul derogatoriu instituit prin art. 57 alin. (3¹) din Legea nr. 403/2023, potrivit căruia „Prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate și autorizate conform condițiilor stabilite de Guvern.” Cerințele privind conținutul dosarului sunt stabilite expres în capitolul II din Regulament. Impunerea prin prezentul proiect a ghidurilor Uniunii Europene, elaborate pentru evaluarea produselor la nivelul Uniunii, ar lipsi de efect mecanismul derogatoriu instituit prin lege și ar depăși limitele competenței, contrar art. 3 alin. (4) lit. b) din Legea nr. 100/2017.
Așadar, cererea se va depune la Instituția Publică Centru Național Sănătatea Animalelor, Plantelor și Siguranța Alimentelor (în continuare – IP CNSAPSA), și examinarea dosarului potrivit prevederilor proiectului de hotărâre de Guvern.

	
	24.
	- Completarea dosarului privind testarea și/sau autorizarea produselor fitosanitare cu „proiect cu fisa de date de securitate pentru produsul formulat”
	Nu se acceptă 
[bookmark: _Hlk235523717]Cerințele privind fișa cu date de securitate sunt stabilite în anexa nr. 2 la Hotărârea Guvernului nr. 420/2025. Totodată, trebuie de menționat că fișa cu date de securitate se aplică prin prisma referințelor și cazurilor când acestea sunt substanțe chimice, în conformitatea cu Legea nr. 277/2018 privind substanțele chimice.

	
	25.
	- Pentru evitarea riscului de depistare, în produsele agoalimentare moldovenești, a reziduurilor de substanțe active interzise pe piețele UE, în programul de testare trebuie incluse produsele fitosanitare ale căror substanțe active sunt aprobate pentru utilizare în UE (art. 17 din Proiectul HG);
	Nu se acceptă
Condiționarea includerii în Programul de testare de aprobarea substanței active la nivelul Uniunii Europene ar încălca prevederile art. 57 alin. (3¹) din Legea nr. 403/2023, care vizează tocmai produsele neautorizate în statele membre ale Uniunii Europene.
Astfel, proiectul de hotărâre de Guvern reglementează exclusiv regimul derogatoriu, tranzitoriu, pentru produsele care nu sunt autorizate în statele membre ale Uniunii Europene, situație pe care Legea nr. 403/2023 nu o acoperă.
Riscul invocat privind reziduurile este gestionat prin: evaluarea pericolului și riscului pentru sănătatea umană și mediu a tuturor dosarelor recepționate; cerințele din dosar privind metodele de determinare a reziduurilor, limitele maxime de reziduuri și intervalele de pauză până la recoltare; avizele ANSP și IPM; precum și prin Planul de acțiuni de monitorizare post-autorizare din capitolul VII.

	
	26.
	- Completarea art. 30, după cum urmează: Raportul se prezintă Centrului Național, în două exemplare până la data 30 noiembrie a anului de testare a produsului respectiv.
	Se acceptă

	
	27.
	- În cadrul Capitolului VI, de înlocuit noțiunea de „ACȚIUNE” cu noțiunea „UTILIZARE”
	Se acceptă

	
	28.
	- Completarea Capitolului VI cu următoarele articole:
46. Extinderea domeniului de utilizare a produsului fitosanitar pentru utilizările minore conform Ordinului MAIA 78/2026 poate fi depusă și de instituțiile de cercetări știintifice care desfășoară activitate în domeniul agricol precum și de asociațiile de producător în domeniul agricol.

	Nu se acceptă
Prevederile propuse se regăsesc în capitolul VI din Regulament, la pct. 43 și pct. 45. 
Totodată, potrivit pct. 5 al Ordinului Ministerului Agriculturii și Industriei Alimentare nr. 78/2026 cu privire la aprobarea listei utilizărilor minore (în continuare – Ordinul MAIA nr. 78/2026), se actualizează semistrial sau la  necesitate la propunerea instituțiilor științifice, mediul academic și entităților economice. 
Totodată, potrivit art. 55 alin. (3) din Legea nr. 100/2017 interzice „trimiterea la un act normativ de nivel inferior”, iar ordinul ministerial este act de nivel inferior hotărârii Guvernului. Proiectul face trimitere la lista aprobată de autoritatea competentă de elaborare a politicilor.

	
	29.
	47. În cazul în care solicitarea nu este depusă de către deţinătorul (titularul) omologării, acesta poate refuza introducerea extinderii de utilizare pe eticheta produsului, iar informaţia va fi disponibilă pe pagina de internet a
	Nu se acceptă
Propunerea vizează raporturile dintre titularul autorizației și terți, precum și conținutul obligatoriu al etichetei — materii reglementate la nivel de lege prin art. 30 din Legea nr. 403/2023 și respectiv, prin Hotărârea Guvernului nr. 420/2025.
Reglementarea lor prin proiectul de hotărâre de Guvern ar depăși limitele delegării prevăzute la art. 57 alin. (3¹) din Legea nr. 403/2023. 
Totodată, potrivit art. 3 alin. (4) lit. b) din Legea nr. 100/2017 cu privire la actele normative, potrivit căruia „proiectul actului normativ întocmit în temeiul unui act normativ de nivel superior nu poate depăşi limitele competenţei instituite prin actul de nivel superior şi nici nu poate contraveni scopului, principiilor şi dispoziţiilor acestuia”, și ar genera paralelism normative.

	
	30.
	48. Utilizările minore pentru care s-a aprobat extinderea omologării trebuie identificate separat pe eticheta produsului și separat vor fi menționate şi limitele legate de răspundere.
	Nu se acceptă
Prevederea se regăsește la art. 30 alin. (5) din Legea nr. 403/2023. 


	
	31.
	49. În cazul în care extinderea omologării produsului la utilizări minore s-a facut fără prezentarea datelor de eficacitate eticheta trebuie să contină următorul text: “Omologarea acestor utilizări s-a realizat fără prezentarea studiilor de eficacitate ale produsului. Pentru aceste utilizări, detinătorul omologării nu poartă răspunderea pentru eventuale esecuri în ceea ce priveşte eficacitatea sau fitotoxicitatea rezultate din utilizarea produsului”.
	Nu se acceptă
Conținutul etichetei și limitele răspunderii titularului autorizației pentru utilizările minore autorizate fără prezentarea studiilor de eficiență sunt reglementate la art. 30 din Legea nr. 403/2023

	
	32.
	- Completarea Anexei 2, cu informația despre producător, iar pentru modul de utilizare se propune introducerea unui tabel cu 3 coloane (Cultura, Agentul patogen, Doza utilizată) conform Reg. 1107.
	Se acceptă

	Agenția Națională pentru Siguranța Alimentelor nr. 13-3797 din data 10.07.20206
	33.
	Prin prezenta, Agenția Națională pentru Siguranța Alimentelor, ca urmare a examinării scrisorii Cancelariei de Stat nr. DGPȘG-2618-18-69-1644 din 29 iunie 2026 (intrare nr. 3351 din 30.06.26) privind avizarea proiectului de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), în limita competențelor funcționale, comunică despre următoarele propuneri în acest sens.
	-

	
	34.
	1. La Anexa nr. 1 din proiect:
1.1. norma pct. 13 este identică cu norma pct. 40, astfel, în vederea excluderii  repetitivități, se propune a fi exclusă;
	Se acceptă

	
	35.
	[bookmark: _Hlk235535658]1.2. se propune a se completa cu pct. 201, cu următorul cuprins:  „201. Introducerea pe teritoriul țării a mostrelor de produse fitosanitare în scopul testării și autorizării acestora, se efectuează în baza notificării emise de către Instituția Publică Centrul Național Sănătatea Animalelor, Plantelor și Siguranța Alimentelor la cererea solicitantului.,,
	Se acceptă

	
	36.
	1.3. la pct. 29, textul „pct. 23” se substituie cu textul „pct. 24”;
	Se acceptă

	
	37.
	1.4. la pct. 8 și 24, textul „Îndrumărilor metodice aprobate de Consiliu”, se propune a se substitui cu textul „Îndrumări metodice pentru testarea produselor chimice și biologice de protecție a plantelor de dăunători, boli și buruieni în Republica Moldova”, Chișinău, 2002, aprobate de Consiliul Republican Interdepartamental.
	Nu se acceptă 
Îndrumarea metodică pentru testarea produselor chimice și biologice de protecție a plantelor de dăunători, boli și buruieni în Republica Moldova”, Chișinău, 2002 nu corespund prevederilor noi, astfel, este necesar de a fi elaborate și aprobate Îndrumări metodice conform prevederilor proiectului de hotărâre de Guvern.
Totodată, potrivit art. 47 alin. (2) din Legea nr. 100/2017, normele de aplicare se prezintă spre aprobare „nu mai târziu de intrarea în vigoare a actului normativ de bază, dacă în actul normativ de bază nu este prevăzut altfel.

	Ministerul Afacerilor Interne
Nr. 22/2801 din 13.06.2026
	38.
	Ministerul Afacerilor Interne a examinat proiectul de hotărâre a Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026) și, potrivit ariei de competență, comunică despre lipsă de propuneri și obiecții.
	-

	Ministerul Mediului 
Nr. 13-05/230810.07.2026
	39.
	În contextul examinării proiectului de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), Ministerul Mediului expune următoarele obiecții și propuneri:
	-

	
	40.
	1. La Punctul 6 din proiect, 
În textul actual este indicat termenul general de 60 de zile pentru examinarea cererilor de testare si autorizare a produselor fitosanitare. Însă, conform Legii nr. 403/2023, privind introducerea pe piață a produselor fitosanitare și pentru modificarea unor acte normative, examinarea unui dosar complet pentru autorizare standard durează până la 12 luni, și poate fi prelungit cu 6 luni. Termenul de 60 de zile poate fi menținut doar pentru aprobarea cererilor de testare în câmp sau proceduri simplificate.
Astfel, se propune modificarea punctului 6 din proiect prin următoarea redacție: 
”Punctul 6. Examinarea cererilor se efectuează de către IP CNSAPSA în următoarele termene-limită: 
6.1. în decurs de până la 12 luni de la data depunerii dosarului complet, în cazul procedurii standard de evaluare și autorizare, cu posibilitatea prelungirii acestuia cu cel mult 6 luni ; 
6.2. în decurs de 60 de zile de la recepționare, în cazul cererilor privind includerea produsului în Programul de testare (conform pct. 10 și 11) sau al procedurilor simplificate, prin recunoaștere.”
	Nu se acceptă
Prevederile art. 16 alin. (1) din Legea nr. 403/2023 sunt stabilite pentru produsele fitosanitare autorizate la nivel Uniunii Europene.
Totodată, conform art. 57 alin. (3¹) din Legea nr. 403/2023 instituie o normă derogatorie, iar potrivit art. 5 alin. (4) din Legea nr. 100/2017, „Normele juridice derogatorii sunt diferite în raport cu reglementarea-cadru în materie şi sunt aplicabile unei situaţii determinate. În caz de divergenţă între o normă generală sau specială şi o normă derogatorie, care se conţin în acte normative de acelaşi nivel, se aplică norma derogatorie.” 
Prin urmare, termenele din procedura-cadru nu se aplică automat regimului derogatoriu, ale cărui condiții au fost delegate Guvernului prin art. III alin. (2) din Legea nr. 79/2026, „Guvernul, în termen de două luni de la data publicării prezentei legi, va elabora și va aproba procedura de testare și de autorizare, precum și tarifele aferente pentru a satisface cererile depuse conform art. 57 alin. (3²) din Legea nr. 403/2023 privind introducerea pe piață a produselor fitosanitare și pentru modificarea unor acte normative.”
Termenul de 60 de zile privește exclusiv examinarea cererii,  verificarea dosarului și decizia privind includerea produsului fitosanitar în Programul de testare ori admiterea dosarului spre evaluare , iar nu durata totală a procedurii, determinată de numărul ciclurilor de vegetație necesare testării (1–3 cicluri) și de termenele de emitere a avizelor ANSP și IPM. Aplicarea termenului de 12 luni la etapa examinării cererii ar face imposibilă finalizarea cererilor depuse până la 31 decembrie 2027, contrar art. 57 alin. (3²) din Legea nr. 403/2023.

	
	41.
	2. La Punctul 12 din proiect Textul actual prevede că dosarele produselor fitosanitare recepționate în condițiile pct. 8 și 9 sunt supuse evaluării pericolului și riscului pentru sănătatea umană și mediu. În această redactare, produsele complet noi vizate la pct. 10 și 11 (cele transmise la testare în câmp) sunt omise complet de la evaluarea riscurilor pentru sănătate și mediu. Acest vid legislativ ar permite testarea sau autorizarea unor substanțe periculoase fără un control toxicologic prealabil. Se propune completarea Punctului 12 prin includerea trimiterilor la punctele 10 și 11.
	Se acceptă

	
	42.
	3. La punctele 13 și 40 din proiect 
[bookmark: _Hlk236063112]Sintagma „Registrul produselor fitosanitare” este incompletă și se propune modificarea sintagmei cu denumirea oficială: „Registrul de Stat al produselor de uz fitosanitar și al fertilizanților”.
	Nu se acceptă
Conform anexei nr. 2 la proiectul de hotărâre de Guvern, s-a decis modificarea unor cuvinte, termeni, noțiuni în Hotărârea de Guvern nr. 524/2024 cu privire la organizarea și funcționarea Instituției Publice Centrul Național Sănătatea Animalelor, Plantelor și Siguranța Alimentelor; Hotărârea de Gvern nr. 200/1995 despre aprobarea Regulamentului cu privire la tarifele pentru executarea lucrărilor de cercetare-testare-experimentare a produselor de uz fitosanitar şi a fertilizanţilor şi modul de utilizare a mijloacelor băneşti acumulate; Hotărârea Guvernului nr. 1045/2005 pentru aprobarea Regulamentului cu privire la importul, stocarea, comercializarea şi utilizarea produselor de uz fitosanitar şi a fertilizanţilor, care sunt operate în Legea nr. 403/2023 și Legea nr. 21/2025 privind punerea la dispoziție pe piață a produselor fertilizante.

	
	43.
	4. La punctul 45 din proiect 
Textul actual ”Extinderea domeniului de acțiune a produsului fitosanitar pentru utilizările minore, stabilite de autoritatea competentă de elaborarea politicilor, poate fi efectuată fără a avea teste de eficiență, în cazul în care produsul a fost autorizat conform principiilor uniforme” se modifică prin următoarea redacție: 
[bookmark: _Hlk235541342]”Punctul 45. Extinderea domeniului de acțiune a produsului fitosanitar pentru utilizările minore aprobate de autoritatea competentă de elaborare a politicilor, se efectuează  fără solicitarea testelor de eficiență, în cazul în care produsul a fost autorizat conform principiilor uniforme”. 
Modificarea propusă delimitează competențele instituționale, în concordanță cu prevederile Legii nr. 403/2023 privind introducerea pe piață a produselor fitosanitare și pentru modificarea unor acte normative.  În cazul dat Ministerul Agriculturii și Industriei Alimentare nu 
”stabilește„ dar ”aprobă„ prin Ordin Lista produselor pentru utilizări minore, asigurând precizia normelor juridice și tehnici.  
	Se acceptă 


	Ministerul Muncii și Protecției Sociale
Nr. 07/3742 din 13.07.2026
	44.
	Ministerul Muncii și Protecției Sociale a examinat, în procedură de avizare, proiectul de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), autor – Ministerul Agriculturii și Industriei Alimentare și, în limita competenței funcționale, comunică următoarele. 
	-

	
	45.
	Subpct. 7.12 din Regulament prevede că cererea privind testarea și/sau autorizarea produselor fitosanitare este însoțită de un dosar care conține, inclusiv, recomandări privind transportarea, manipularea, depozitarea și utilizarea în siguranță a produselor fitosanitare. 
Totuși, Regulamentul nu conține o trimitere expresă la obligația respectării cadrului normativ în domeniul securității și sănătății în muncă. 
Întrucât activitățile respective implică expunerea lucrătorilor la factori de risc chimic (eventual biologic) și sunt supuse reglementărilor speciale în domeniul securității și sănătății în muncă, devine necesară completarea Regulamentului cu o normă de corelare, care să prevadă că dispozițiile acestuia se aplică cu respectarea cadrului normativ din domeniul securității și sănătății în muncă.
În sensul celor expuse, se propune:
1. La subpct. 7.12 din Regulament cuvântul în „siguranță” se substituie cu cuvintele „a produselor fitosanitare în conformitate cu prevederile cadrului normativ din domeniul securității și sănătății în muncă.”
	Se acceptă

	
	46.
	[bookmark: _Hlk235542261]2. La Anexa nr. 2 la Regulament cuvintele ,,Măsuri de igienă și tehnica securității muncii conform prevederilor stabilite de Ministerul Sănătății al Republicii Moldova’’ se substituie cu cuvintele ,,Măsuri de securitate și sănătate în muncă conforme prevederilor cadrului normativ din domeniul securității și sănătății în muncă’’.
	Se acceptă

	
	47.
	3. De asemenea, se propune completarea Notei de fundamentare cu mențiunea că activitățile reglementate prin proiect urmează a fi desfășurate cu respectarea prevederilor cadrului normativ din domeniul securității și sănătății în muncă.
	Se acceptă

	Ministerul Sănătății
Nr. 09/2494 din 13.07.2026
	48.
	Ministerul Sănătății proiectul de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), și, conform competențelor, comunică următoarele.
	-

	
	49.
	1. La pct. 3.2. definiția „autoritate competentă de eliberare a autorizației” va avea următorul cuprins: „autoritate competentă de eliberare a autorizației - astfel cum este definită în Legea nr. 403/2023”. Aceasta propunere este argumentată în temeiul articolului 55 din Legea nr.100/2017 cu privire la actele normative „(1) Reglementările de acelaşi nivel şi având acelaşi obiect de reglementare se cuprind, de regulă, într-un singur act normativ. În cazul în care proiectul actului normativ cuprinde prevederi ce se regăsesc în alte acte normative, se face trimitere expresă la actul normativ care le conţine.”
	Se acceptă


	
	50.
	[bookmark: _Hlk235544774]2. La pct. 7.2, după cuvântul „cultura”, se completează cu textul „ , numărul de tratamente”.
	Se acceptă

	
	51.
	[bookmark: _Hlk236407744]3. Pct. 7.6. va avea următorul cuprins: „studiile toxicologice acute a produsului și/sau estimările toxicologice acute a produsului autorizat în statele membre ale Uniunii Europene, inclusiv studiile toxicologice acute, subcronice și cronice a substanței/substanțelor active”.
	Nu se acceptă
Proiectul de hotărâre de Guvern prevede exclusiv regimul derogatoriu instituit prin art. 57 alin. (3¹) din Legea nr. 403/2023, potrivit căruia „Prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate și autorizate conform condițiilor stabilite de Guvern.”

	
	52.
	4. La pct. 7.13. cuvintele „metodele de diagnosticare” se substituie cu cuvintele „manifestările clinice în caz de intoxicație”.
	Se acceptă

	
	53.
	5. Se propune completarea cu subpct. 7.15. și 7.16 cu următorul cuprins: „7.15. fișa tehnică cu date de securitate pentru substanța (ele) activă (e) și pentru produsul fitosanitar; 7.16. buletinul de analiza a produsului și a substanței/substanțelor active.”
	Nu se acceptă
Cerințele sunt stabilite în anexa nr. 2 la Hotărârea Guvernului nr. 420/2025, iar reluarea lor ar constitui paralelism normativ, contrar art. 55 alin. (1) din Legea nr. 100/2017, „Reglementările de acelaşi nivel şi având acelaşi obiect de reglementare se cuprind, de regulă, într-un singur act normativ. În cazul în care proiectul actului normativ cuprinde prevederi ce se regăsesc în alte acte normative, se face trimitere expresă la actul normativ care le conţine.” Se introduce trimitere expresă la actul normativ care le conține.

	
	54.
	6. La pct. 34, după cuvintele „se efectuează de către” se completează cu cuvântul „experții”.
	Se acceptă
Pct. 34 s-a modificat conform expertizei Centrului Național Anticorupție Nr. 06/2/15099 din 19.08.2026

	
	55.
	[bookmark: _Hlk235545529]7. După pct. 34 se completează cu un punct nou, cu următorul cuprins: „Agenția Națională pentru Sănătate Publică stabilește categoria de pericol a produselor fitosanitare, în conformitate cu prevederile Legii nr. 277/2018 privind substanțele chimice, prin evaluarea indicatorilor toxicității acute și atribuie produsului categoria de pericol corespunzătoare celui mai sever efect toxic identificat.”
	Se acceptă 

	Ministerul Dezvoltării Economice și Digitalizării 
Nr. 03-2398 din 14.07.2026
	56.
	Cu referire la proiectul de hotărâre pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), în limita competențelor funcționale, comunicăm următoarele.
	-

	
	57.
	La proiectul Regulamentului: 
La Anexa nr. 1.
Proiectul Regulamentului la subpct. 3.1, subpct. 3.2, subpct. 3.3, subpct. 3.6, subpct. 3.10, precum și pct. 5, pct. 6, pct. 7, pct. 8, pct. 13, pct. 37, pct. 38, pct. 39, pct. 40, pct. 41, pct. 42, pct. 47, pct. 48, pct. 49 privind procedura de testare, autorizare și înregistrare a produselor fitosanitare și Anexa 2 conțin prevederile, care reglementează condițiile și procedura de testare, autorizare și înregistrare a produselor fitosanitare și alte aspecte referitor la autorizația în cauză. Astfel, normele prenotate nu corelează cu principiul reglementării materiale şi procedurale prin acte legislative a condițiilor şi a procedurilor de reglementare prin autorizare a activității de întreprinzător, prevăzut în art. 5 lit. d) din Legea nr. 160/2011 privind reglementarea prin autorizare a activității de întreprinzător.

	Nu se acceptă
Potrivit art. 57 alin. (31) din Legea nr. 403/2023 și art. I pct. 2 din Legea nr. 79/2026, prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate și autorizate conform condițiilor stabilite de Guvern. 
Totodată, potrivit art. III alin. (2) din Legea nr. 79/2026, Guvernul, în termen de două luni de la data publicării prezentei legi, va elabora și va aproba procedura de testare și de autorizare, precum și tarifele aferente pentru a satisface cererile depuse conform art. 57 alin. (3²) din Legea nr. 403/2023, potrivit căruia, cererile de testare și de autorizare a produselor fitosanitare pot fi depuse până la data de 31 decembrie 2027.
Așadar, proiectul de hotărâre de Guvern, reglementează exclusiv regimul derogatoriu, tranzitoriu, pentru produsele care nu sunt autorizate în statele membre ale Uniunii Europene, situație pe care Legea nr. 403/2023 nu o acoperă. 
Totodată, art. 5 lit. d) din Legea nr. 160/2011 este o normă generală, de asemenea art. 57 alin. (31) – (32) din Legea nr. 403/2023 constituie normă derogatorie, cuprinsă într-un act normativ de același nivel.
Potrivit art. 5 alin. (4) din Legea nr. 100/2017 normele juridice derogatorii sunt diferite în raport cu reglementarea-cadru în materie şi sunt aplicabile unei situaţii determinate. În caz de divergenţă între o normă generală sau specială şi o normă derogatorie, care se conţin în acte normative de acelaşi nivel, se aplică norma derogator.
De principiu, prevederile Regulamentului vin în susținerea art. 4 și 5 al Legii nr. 235/2006 cu privire la principiile de bază de reglementare a activității de întreprinzător. Astfel, stabilirea principiului de previzibilitatea, ori Reglementarea activităţii de întreprinzător se efectueazăprin legi, hotărâri/ordonanţe ale Guvernului şi acte normative ale autorităţilor administraţiei publice.

	
	58.
	Totodată, prevederile Regulamentului referitor la cererea de testare din partea solicitantului (pct. 9, pct. 10 și pct. 20), coordonarea de către solicitant a unor activități (pct. 19), alte prevederi de genul acesta necesită a fi excluse din proiect, deoarece Legea nr. 403/2023 conține prevederi, din sensul cărora rezultă că testarea este parte a autorizării (noțiunea „teste și studii”, art. 9, art. 13, art. 14). Prin urmare, proiectul Regulamentului, necesită a fi revăzut astfel, încât să fie excluse normele referitor la autorizare și înregistrare, precum și proiectul Regulamentului trebuie să conțină doar normele care se referă la procesul de testare a produselor fitosanitare  testarea eficienței biologice, evaluarea pericolului pentru sănătatea umană și mediu.
	Nu se acceptă
Cererea de testare a produslui fitosanitar constituie actul de sesizare a IP CNSAPSA, indispensabil declanșării procedurii administrative. Potrivit, art. III alin. (2) din Legea nr. 79/2026 vizează expres „procedura de testare și de autorizare”, ceea ce include reglementarea depunerii cererii de testare și a coordonării prealabile a volumului și termenelor lucrărilor. Excluderea acestor norme ar face imposibilă inițierea procedurii de către operatorii economici și finalizarea cererilor depuse până la 31 decembrie 2027, potrivit art. 57 alin. (3²) din Legea nr. 403/2023.


	Consiliul Concurenței
Nr. DJ-06/812 – 1472 din 22.06.2026
	59.
	Plenul Consiliului Concurenței, în cadrul ședinței din 22 iulie 2026, a examinat, în temeiul prevederilor art. 39 lit. c) și art. 41 alin. (1) lit. d) ale Legii concurenței nr.183/2012, proiectul hotărârii Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026) și, în limitele competenței sale, comunică următoarele.
	-

	
	60.
	Proiectul la pct. 16 prevede că, testarea produselor fitosanitare se efectuează în instituțiile prevăzute în Anexa nr. 1, în baza contractelor de colaborare tehnico – științifică cu Instituția Publică Centrul Național Sănătatea Animalelor, Plantelor și Siguranța Alimentelor (în continuare – IP CNSAPSA).
Respectiv, la pct. 22 – 23 din proiect se propune ca IP CNSAPSA să distribuie mostrele instituțiilor desemnate pentru efectuarea testării produsului fitosanitar conform Programului de testare. Totodată, organizarea, coordonarea și controlul asupra procesului de testare a produselor fitosanitare, efectuate în instituțiile publice responsabile de testare, sunt puse în sarcina IP CNSAPSA.
	Nu se acceptă 
În conformitate cu art. II din Legea nr. 79/2026, prin care se modifică poziția a 3-a de la compartimentul III din anexa nr. 1 la Legea nr. 160/2011, ce prevede Autorizație pentru produs fitosanitar sau Certificat de înregistrare a produsului fertilizant, cu excepția celor cu marcaj CE, se eliberează cu titlu gratuit, nefiind percepută nicio taxă administrativă de emitere, autoritate emitentă IP CNSAPSA. 
Astfel, autoritatea emitentă a autorizației pentru produsele fitosanitare este, desemnată prin Legea, iar nu printr-un drept exclusiv conferit prin prezentul proiect. 
De asemenea, potrivit pct. 5 subpct. 5.3 din anexa nr. 1 la Hotărârea Guvernului nr. 524/2024, domeniul de competență al IP CNSAPSA include evaluarea și autorizarea produselor fitosanitare și evaluarea produselor fertilizante.
Astfel, procesul de evaluare constituie testarea în condiții de câmp evaluarea eficienței biologice și determinarea impactului asupra sănătății umane și mediului în vederea autorizării și înregistrării produselor fitosanitare în Registrul de Stat al produselor de uz fitosanitar și al fertilizanților.

	
	61.
	Astfel, prin desemnarea acestei instituții publice responsabile de organizarea, coordonarea și controlul asupra procesului de testare a produselor fitosanitare, se conferă un drept exclusiv unei entități fără a fi organizată o procedură competitivă de atribuire a acestui drept ce ar putea duce la avantajarea neîntemeiată a entităților publice nominalizate în condițiile în care piețele vizate sunt piețe deschise concurenței.
Atribuirea directă și exclusivă a acestor activități IP CNSAPSA și exclusiv instituțiilor publice pentru o perioadă nedeterminată de timp, ar putea avea ca efect excluderea concurenței prin limitarea accesului pentru alte întreprinderi la aceste piețe, inclusiv prin închiderea acestor piețe pentru alte întreprinderi private care activează sau ar putea activa pe piețele respective de testare a produselor fitosanitare.
Prin urmare, considerăm oportun ca autorul proiectului să revizuiască normele pct. 16 și pct. 22-23 din proiect prin care conferă neîntemeiat un drept exclusiv IP CNSAPSA și instituțiilor publice prevăzute în Anexa nr. 1 și să asigure acces neîngrădit la aceste servicii și întreprinderilor private sau să prevadă selectarea printr-o procedură competitivă întreprinderile și instituțiile responsabile de realizarea procesului de testare a produselor fitosanitare în vederea asigurării concurenței prin acordarea accesului nediscriminatoriu, transparent și necondiționat al tuturor întreprinderilor care activează pe piețele date.
	Nu se acceptă
Potrivit pct. 5 subpct. 5.3 din anexa nr. 1 al Hotărârii de Guvern nr. 524/2024 cu privire la organizarea și funcționarea Instituției Publice Centru Național Sănătatea Animalelor, Plantelor și Siguranța Alimentelor (în continuare – Hotărârea de Guvern nr. 524/2024), domeniul de competență a IP CNSAPSA, este evaluarea și autorizarea produselor fitosanitare și evaluarea produselor fertilizante.
Astfel, procesul de evaluare constituie testarea în condiții de camp, evaluarea eficienței biologice și determinarea impactului asupra sănătății umane și mediului în vederea autorizării și înregistrării produselor fitosanitare în Registrul de Stat al produselor de uz fitosanitar și al fertilizanților.
Totodată, la compartimentul III al anexei nr. 1 din Legea nr. 160/2011, Autorizație pentru produs fitosanitar sau Certificat de înregistrare a produsului fertilizant, cu excepția celor cu marcaj CE, autoritatea emitentă este IP CNSAPSA.

	Moldova Fruct
Nr. 65 din 08.07.2026


	62.
	Asociația Producătorilor și Exportatorilor de Fructe „Moldova Fruct” a examinat proiectul Hotărârii Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului și apreciază eforturile Ministerului Agriculturii și Industriei Alimentare de a institui un cadru normativ transparent și funcțional, în conformitate cu prevederile Legii nr. 403/2023 privind introducerea pe piață a produselor fitosanitare. 
Considerăm că aprobarea acestui Regulament este necesară pentru asigurarea unui mecanism clar de testare, autorizare și înregistrare a produselor fitosanitare și pentru facilitarea accesului producătorilor agricoli la soluții eficiente de protecție a plantelor, cu respectarea cerințelor privind sănătatea umană și protecția mediului. 
Totodată, în vederea îmbunătățirii proiectului și asigurării unei aplicări eficiente a acestuia în raport cu realitățile din sectorul agricol, propunem examinarea următoarelor recomandări:
	-

	
	63.
	1. Scutirea de tarife pentru extinderea autorizațiilor destinate utilizărilor minore 
În temeiul art. 30 alin. (9) din Legea nr. 403/2023, propunem modificarea Anexei la Hotărârea Guvernului nr. 200/1995 privind aprobarea Regulamentul cu privire la tarifele pentru executarea lucrărilor de cercetare-testare-experimentare a produselor de uz fitosanitar şi a fertilizanţilor şi modul de utilizare a mijloacelor băneşti acumulate, astfel încât întregul proces de extindere a autorizației pentru utilizări minore să fie scutit de orice tarif, de la depunerea cererii până la emiterea autorizației modificate și actualizarea în Registrul produselor fitosanitare, în situațiile în care procedura este inițiată de organizațiile din domeniul cercetării și inovării, organismele oficiale implicate în activitățile agricole, organizațiile profesionale agricole sau utilizatorii profesioniști. 
O astfel de măsură ar încuraja extinderea utilizărilor pentru culturile horticole, inclusiv pentru speciile cu suprafețe reduse, unde disponibilitatea produselor autorizate este limitată.
	Nu se acceptă 
Potrivit pct. 4 lit. c) al Hotărârea de Guvern nr. 200/1995, se prevede un tarif minim de 300 de euro în comparație cu tariful pentru extindere produsului fitosanitar la culturi majore. 
Procesul de evaluare atât pentru culturile majore cât și pentru culturile minore cuprinde procese și lucrări  administrative, plăți pentru expertiza de mediu și sanitară, organizarea ședințelor Consiliului Republican Interdepartamental, informarea solicitanților etc.
Astfel, costurile date nu nu pot fi neglijate, având în vedere ca IP CNSAPSA este la autogestiune.

	
	64.
	2. Completarea informației incluse în Registrul de stat al produselor de uz fitosanitar 
Propunem ca, pentru produsele fitosanitare autorizate și înregistrate în temeiul art. 57 alin. (3¹) din Legea nr. 403/2023, Registrul produselor fitosanitare să includă o mențiune distinctă privind acest temei de autorizare, similar informațiilor deja prezentate pentru alte categorii de autorizare. O astfel de completare ar facilita identificarea rapidă a regimului de autorizare aplicabil fiecărui produs și va asigura o informare clară și transparentă a utilizatorilor profesioniști.
	Nu se acceptă
 Proiectul de hotărâre de Guvern prevede exclusiv regimul derogatoriu instituit prin art. 57 alin. (3¹) din Legea nr. 403/2023, potrivit căruia „Prin derogare de la prevederile prezentei legi, produsele fitosanitare care nu sunt autorizate în statele membre ale Uniunii Europene pot fi testate și autorizate conform condițiilor stabilite de Guvern.” Propunerea ca, produsele fitosanitare  autorizate și înregistrate în Registru produselor fitosanitare să includă  temeiul de autorizare, ar lipsi de efect mecanismul derogatoriu instituit prin lege și ar depăși limitele competenței, contrar art. 3 alin. (4) lit. b) din Legea nr. 100/2017 și anume „ proiectul actului normativ întocmit în temeiul unui act normativ de nivel superior nu poate depăşi limitele competenţei instituite prin actul de nivel superior şi nici nu poate contraveni scopului, principiilor şi dispoziţiilor acestuia.

	
	65.
	3. Clarificarea expresă a domeniului de aplicare al derogării prevăzute la art. 57 alin. (3¹) din Legea nr. 403/2023 
Având în vedere că art. 57 alin. (3¹) din Legea nr. 403/2023 prevede posibilitatea testării și autorizării, prin derogare, a produselor fitosanitare care nu sunt autorizate în statele membre ale Uniunii Europene, considerăm oportun ca proiectul Hotărârii Guvernului să precizeze în mod expres natura și limitele acestei derogări. În forma actuală, textul nu clarifică dacă derogarea vizează exclusiv procedura de testare și autorizare sau dacă se aplică și altor cerințe prevăzute de Legea nr. 403/2023. 
Introducerea unor norme exprese în acest sens va contribui la asigurarea unei aplicări unitare a cadrului normativ și la evitarea interpretărilor ambigue sau a blocajelor administrative.
	Nu se acceptă 
Potrivit art. 44 din Legea nr. 100/2017, la proiectul de hotărâre de Guvern s-a menționat clauza de adoptare a actului normativ.

	
	66.
	4. Consultarea organizațiilor profesionale la elaborarea Programului anual de testare 
Recomandăm ca, în procesul elaborării Programului anual de testare, IP Centrul Național de Testare și Omologare a Produselor de Uz Fitosanitar și Fertilizanților să consulte organizațiile profesionale reprezentative din sectorul agricol. Această colaborare este esențială pentru identificarea timpurie a culturilor și a organismelor dăunătoare pentru care există un deficit major de produse fitosanitare autorizate, asigurând orientarea Programului anual către necesitățile reale și urgente ale producătorilor agricoli.
	Nu se acceptă
În procesul de elaborare a Programului annual de testare, IP CNSAPSA examinează cererile depuse de solicitanți și după caz, se consultă cu Instituțiile de cercetări științifice desemnate și abilitate întru executarea lucrărilor de testare.
Cererea de testare a solicitantului reprezintă voința unilaterală comercială a acestuia în privința spectrului de culturi la care se solicită determinarea eficienței biologice a produsului fitosanitar, nu prevede obligativitatea autorizării ulterioare a acestuia, și nu poate fi impusă de doleanța autorităților, inclusiv a terților (organizațiile profesionale reprezentative din sectorul agricol).
Totodată, contractul încheiat între IP CNSAPSA și solicitantul testării prevede expres: 
”2.1. Prestatorul se obligă:
a) Să asigure efectuarea testării a produsului/produselor menționate, în condiții de câmp pe parcele experimentale, conform „Îndrumărilor metodice pentru testarea produselor chimice și biologice de protecție a plantelor de dăunători, boli și buruieni în Republica Moldova”, Chișinău 2002.
b) Să nu divulge şi să nu transmită altor persoane informația referitor la produsele beneficiarului, testate, rezultatele testărilor sau altă informație, transmisă de către una din părți, dacă această informație poartă un caracter confidențial, cu excepția cazurilor, când informația se transmite cu consimțământul Beneficiarului.”

	
	67.
	5. Instituirea unui mecanism de monitorizare post-înregistrare a produselor fitosanitare 
Conform pct. 26 din proiectul Regulamentului, produsele fitosanitare sunt supuse testării în perioada de pre-înregistrare, în baza de caracteristicile și de conținutul substanței active. Se atestă cazuri când produsele înregistrate plasate pe piață nu corespund acestor caracteristici, ceea ce creează probleme în eficiența aplicării acestora. În țările din Uniunea Europeana există prevederi legale prin care instituțiile statului efectuează analiza de laborator a conformității parametrilor produselor de uz fitosanitar plasate pe piață comparație cu cele declarate la înregistrare, iar costurile încercărilor de laborator sunt suportate integral de titularul înregistrării produselor în registru de stat.
Astfel, propunem ca în Regulament să fie instituit un mecanism oficial de verificare post-înregistrare a produselor plasate pe piață, pentru a verifica conformitatea parametrilor produselor plasate pe piață în comparație cu parametrii care au stat la baza înregistrării acestora în registrul de stat.
O astfel de măsură ar contribui la asigurarea faptului că produsele utilizate de producătorii agricoli păstrează aceleași caracteristici de calitate și eficacitate pe întreaga perioadă de autorizare, precum și la prevenirea introducerii pe piață a produselor neconforme. 
	Nu se acceptă
Obligația elaborării unui Plan de acțiuni de monitorizare/post-autorizare este deja prevăzută la pct. 49 din capitolul VII este în sarcina Agenției Naționale pentru Siguranța Alimentelor la prezentul Regulament. 
Cu refeință la controlul oficial al calității produselor fitosanitare și a siguranței alimentare Agenția Națională pentru Siguranța Alimentelor, ca organ de control elaborează annual Programul Național de monitorizare și supraveghere în domeniul siguranței alimentelor, sănătății plantelor și calității produselor de uz fitosanitar, hranei pentru animale și medicamentelor de uz veterinar. Pentru anul 2026 este aprobat prin Ordinul Agenției Naționale pentru Siguranța Alimentelor nr. 527/2025, care implică prelevarea probelor în baza nalizei riscurilor și face obiectul altor norme.

	
	68.
	Exprimându-ne convingerea că propunerile formulate vor contribui la îmbunătățirea proiectului de act normativ și la sprijinirea eficientă a sectorului horticol, ne manifestăm întreaga disponibilitate pentru colaborare în definitivarea acestui document.
	-

	Consiliul Concurenței
Nr. DJ-06/891-1698 din 11.08.2026
	69.
	Plenul Consiliului Concurenței, în cadrul ședinței din 11 august 2026, a examinat, repetat, în temeiul prevederilor art. 39 lit. c) și art. 41 alin. (1) lit. d) ale Legii concurenței nr. 183/2012, proiectul hotărârii Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026) și comunică că își reiterează opinia expusă în avizul nr. DJ 06/812-1472 din 22 iulie 2026, având în vedere că propunerile nu au fost luate în considerare, iar motivele și argumentele invocate în sinteză nu pot fi reținute ca întemeiate.
Anexă: Avizul Plenului Consiliului Concurenței nr. DJ-06/812-1472 din 22 iulie 2026 – 2 file.
	

	
	70.
	Plenul Consiliului Concurenței, în cadrul ședinței din 22 iulie 2026, a examinat, în temeiul prevederilor art. 39 lit. c) și art. 41 alin. (1) lit. d) ale Legii concurenței nr.183/2012, proiectul hotărârii Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026) și, în limitele competenței sale, comunică următoarele.
Proiectul la pct. 16 prevede că, testarea produselor fitosanitare se efectuează în instituțiile prevăzute în Anexa nr. 1, în baza contractelor de colaborare tehnico științifică cu Instituția Publică Centrul Național Sănătatea Animalelor, Plantelor și Siguranța Alimentelor (în continuare – IP CNSAPSA).
Respectiv, la pct. 22 – 23 din proiect se propune ca IP CNSAPSA să distribuie mostrele instituțiilor desemnate pentru efectuarea testării produsului fitosanitar conform Programului de testare. Totodată, organizarea, coordonarea și controlul asupra procesului de testare a produselor fitosanitare, efectuate în instituțiile publice responsabile de testare, sunt puse în sarcina IP CNSAPSA.
Astfel, prin desemnarea acestei instituții publice responsabile de organizarea, coordonarea și controlul asupra procesului de testare a produselor fitosanitare, se conferă un drept exclusiv unei entități fără a fi organizată o procedură competitivă de atribuire a acestui drept ce ar putea duce la avantajarea neîntemeiată a entităților publice nominalizate în condițiile în care piețele vizate sunt piețe deschise concurenței.
Atribuirea directă și exclusivă a acestor activități IP CNSAPSA și exclusiv instituțiilor publice pentru o perioadă nedeterminată de timp, ar putea avea ca efect excluderea concurenței prin limitarea accesului pentru alte întreprinderi la aceste piețe, inclusiv prin închiderea acestor piețe pentru alte întreprinderi private care activează sau ar putea activa pe piețele respective de testare a produselor fitosanitare.
Prin urmare, considerăm oportun ca autorul proiectului să revizuiască normele pct. 16 și pct. 22-23 din proiect prin care conferă neîntemeiat un drept exclusiv IP CNSAPSA și instituțiilor publice prevăzute în Anexa nr. 1 și să asigure acces neîngrădit la aceste servicii și întreprinderilor private sau să prevadă selectarea printr-o procedură competitivă întreprinderile și instituțiile responsabile de realizarea procesului de testare a produselor fitosanitare în vederea asigurării concurenței prin acordarea accesului nediscriminatoriu, transparent și necondiționat al tuturor întreprinderilor care activează pe piețele date.
	Nu se acceptă
Ministerul Agriculturii și Industriei Alimentare (în continuare – Minister), prin scrisoarea nr. 10-07/2345 din 14.08.2026, a solicitat de a organiza o ședință tehnică în data de 19.08.2026, având ca obiectiv discutarea, analizarea și consolidarea opiniilor și propunerilor asupra proiectului de hotărâre de Guvern. 
Astfel, în data de 19.08.2026 s-a organizat o sedință tehnică prin corespondență cu Consiliul Concureței și Ministerul pentru reviziuriea pct. 17 a propus 3 variante de ajustări. 
Totodată, referitor la propunerea de revizuire a punctelor 22 – 23 din proiect de hotărâre de Guvern, s-a reiterat imposibilitatea acceptării acesteia din următoarele motive:
- produsele fitosanitare pentru care se solicită autorizarea sunt supuse în mod obligatoriu testării în baza Programului de testare. Această prevedere reiese și din prevederea Legii nr. 403/2023 privind introducerea pe piață a produselor fitosanitare și pentru modificarea unor acte normative, care transpune Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului. Astfel, prin definiția „autorizare a unui produs fitosanitar” înseamnă actul administrativ prin care autoritatea competentă a unui stat membru autorizează introducerea pe piață a unui produs fitosanitar pe teritoriul său. Totodată, definiția de „autoritate competentă” stabilește că orice autoritate sau autorități ale unui stat membru responsabile cu îndeplinirea sarcinilor stabilite în conformitate cu prezentul regulament.
- programul de testare se elaborează anual de către IP CNSAPSA și se coordonează cu Consiliul Republican Interdepartamental, în conformitate cu Anexa nr. 4 la Hotărârea Guvernului nr. 524/2024 cu privire la organizarea și funcționarea Instituției Publice Centru Național Sănătatea Animalelor, Plantelor și Siguranța Alimentelor (în continuare – Hotărârea de Guvern nr. 524/2024).
- potrivit pct. 5 subpct. 5.3 din anexa nr. 1 al Hotărârii de Guvern nr. 524/2024, domeniul de competență a IP CNSAPSA, este evaluarea și autorizarea produselor fitosanitare și evaluarea produselor fertilizante.
Mesajul a fost recepționat și înregistrat de către Consiliul Concurenței cu nr. 4367 din 19.08.2026, însă până în prezent nu a fost transmisă o poziție oficială.
Totodată, potrivit prevederilor art. 38 alin. (6) din Legea nr. 100/2017 cu privire la actele normative, „ Neprezentarea avizelor și/sau recomandărilor în termenul stabilit de prezenta lege nu împiedică definitivarea și promovarea proiectului actului normative”.

	Expertizare 

	Centru Național Anticorupție al Republicii Moldova
Nr. 06/2/15099 din 19.08.2026

	71.
	Prin prezenta, Vă remitem atașat raportul de expertiză anticorupție la proiectul de Hotărâre a Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026).
Anexă: Raportul de expertiză anticorupție – 5 (cinci) pagini.
	-

	
	72.
	RAPORT DE EXPERTIZĂ ANTICORUPŢIE
Nr. EHG26/11789 din 19.08.2026
la proiectul de hotărâre a Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026)
Prezentul raport de expertiză anticorupţie a fost întocmit de Centrul Național Anticorupție al Republicii Moldova în baza Legii nr. 100/2017 cu privire la actele normative, a Legii nr. 1104/2002 cu privire la Centrul Național Anticorupție, a Legii integrității nr.82/2017 și a Metodologiei de efectuare a expertizei anticorupţie a proiectelor de acte legislative și normative, aprobată prin Hotărârea Colegiului Centrului nr.6 din 20 octombrie 2017.
	-

	
	73.
	I. Analiza riscurilor de corupere a procesului de promovare a proiectului
I.1. Pertinența autorului, categoriei propuse a actului și a procedurii de promovare a proiectului
Autor al proiectului de act normativ este Guvernul, iar autor nemijlocit este Ministerul Agriculturii şi Industriei Alimentare, ceea ce corespunde art. 102 din Constituție, art. 14 din Legea nr. 100/2017 cu privire la actele normative. Categoria actului normativ propus este Hotărâre a Guvernului, ceea ce corespunde art. 102 din Constituție, art. 6 şi art. 14 din Legea nr. 100/2017 cu privire la actele normative.
I.2. Respectarea rigorilor de transparenţă în procesul decizional la promovarea proiectului
Potrivit art.8 al Legii nr.239/2008 privind transparenţa în procesul decizional „etapele asigurării transparenţei procesului de elaborare a deciziilor sunt:
a) informarea publicului referitor la iniţierea elaborării deciziei;
b) punerea la dispoziţia părţilor interesate a proiectului de decizie şi a materialelor aferente acestuia;
c) consultarea cetăţenilor, asociaţiilor constituite în corespundere cu legea, altor părţi interesate;
d) examinarea recomandărilor cetăţenilor, asociaţiilor constituite în corespundere cu legea, altor părţi
interesate în procesul de elaborare a proiectelor de decizii;
e) informarea publicului referitor la deciziile adoptate".
Totodată, art.10 din Legea nr.239/2008 stabileşte expres că:
„(1) Autoritatea publică asigură accesul la proiectele de decizii şi la materialele aferente acestora prin publicarea obligatorie a lor pe pagina web oficială a autorităţii publice, prin asigurarea accesului la sediul autorităţii, precum şi prin expediere prin poştă sau prin alte mijloace disponibile, la solicitarea persoanei interesate. 
(2) Proiectul de decizie şi materialele aferente acestuia se plasează pe pagina web oficială a autorităţii publice responsabile cel puţin pentru perioada recepţionării şi examinării recomandărilor".
În contextul normei de la art. 9 al Legii nr. 239/2008 privind transparența în procesul decizional, potrivit căreia: „După inițierea procesului de elaborare a deciziei, autoritatea publică va plasa, în termen de cel mult 15 zile lucrătoare, anunțul respectiv pe pagina web oficială [...]”, menționăm că autorul proiectului a asigurat informarea publicului referitor la inițierea elaborării prezentului proiect de hotărîre. În acest sens, autorul a publicat un anunț pe portalul guvernamental www.particip.gov.md, la 12 mai 2026.
Totodată, proiectul supus expertizei anticorupție a fost plasat pentru consultare publică pe portalul guvernamental, la 02 iulie 2026. Prin urmare, în procesul de promovare a proiectului, au fost respectate rigorile de asigurare a transparenței decizionale prevăzute la art. 11 alin. (22) și art. 12 alin. (2) al Legii nr. 239/2008 privind transparența în procesul decizional.
I.3. Scopul anunţat și scopul real al proiectului
Din nota de fundamentare poate fi dedus că proiectul are drept scop instituirea unui cadru normative actualizat și funcțional pentru aplicarea prevederilor art. 57 alin. (31) și (32) din Legea nr. 403/2023, completată prin Legea nr. 79/2026 pentru modificarea unor acte normative (autorizarea produselor fitosanitare).
Analizînd normele elaborate s-a constatat că prin proiect se propune aprobarea Regulamentului privind procedura de testare, autorizare și înregistrarea produselor fitosanitare și modificarea unor hotărîri de Guvern.
Prin urmare, conchidem că scopul declarat de către autor în nota de fundamentare corespunde scopului real al proiectului.
I.4. Interesul public şi interesele private promovate prin proiect
Prevederile proiectului promovează interesele Guvernului, în ceea ce privește asigurarea accesului producătorilor agricoli la produse fitosanitare evaluate conform unor criterii clare privind eficiența biologică, impactul asupra sănătății umane și asupra mediului.
Prin urmare, promovarea intereselor menționate supra nu este în detrimentul interesului public.
I.5. Justificarea soluțiilor proiectului
I.5.1. Suficienţa argumentării din nota informativă.
În conformitate cu art.30 al Legii nr.100/2017 cu privire la actele normative, proiectele de acte normative sunt însoțite de „nota de fundamentare care cuprinde:
a) denumirea sau numele autorului și, după caz, a/al participanților la elaborarea proiectului actului normativ;
b) condițiile ce au impus elaborarea proiectului actului normativ;
c) obiectivele urmărite și soluțiile propuse;
d) analiza impactului de reglementare;
e) compatibilitatea proiectului actului normativ cu legislația UE;
f) avizarea și consultarea publică a proiectului actului normativ;
h) modul de încorporare a actului în cadrul normativ existent;
i) măsurile necesare pentru implementarea prevederilor proiectului actului normativ."
În nota de fundamentare sunt specificate: denumirea autorului, condițiile care au impus elaborarea proiectului actului normativ, obiectivele urmărite și soluțiile propuse, analiza impactului de reglementare, avizarea și consultarea publică a proiectului actului normativ, modul de încorporare a actului în cadrul normativ existent, măsurile necesare pentru implementarea prevederilor proiectului actului normativ.
Astfel, considerăm că nota de fundamentare conține o justificare suficientă a necesității promovării proiectului de act normative.
I.5.2. Argumentarea economică-financiară. Conform art.30 lit.d) al Legii nr.100/2017 cu privire la actele normative, nota de fundamentare trebuie să conțină „d) analiza impactului de reglementare". 
În nota de fundamentare autorul a menționat că implementarea proiectului nu necesită alocarea unor mijloace financiare suplimentare din bugetul de stat

	-

	
	74.
	II. Analiza generală a factorilor de risc ale proiectului
II.1. Limbajul proiectului Potrivit art.54 al Legii nr.100/2017 cu privire la actele normative „textul proiectului actului normativ se elaborează [...] cu respectarea următoarelor reguli: [...]
a) se expune într-un limbaj simplu, clar şi concis [...] 
c) terminologia utilizată este constantă, uniformă și corespunde celei utilizate în alte acte normative, în legislația Uniunii Europene și în alte instrumente internaționale la care Republica Moldova este parte, cu respectarea prevederilor prezentei legi; [...]
e) se interzice folosirea neologismelor dacă există sinonime de largă răspândire, [...]
f) se evită folosirea [...] a cuvintelor și expresiilor [...] care nu sînt utilizate sau cu sens ambiguu; 
g) se evită tautologiile juridice;
h) se utilizează, pe cât este posibil, noțiuni monosemantice, [...]".
Îm textul proiectului a fost identificată o formulare ambiguă care la aplicare poate admite interpretări abuzive. Mai detaliat la acest aspect ne vom referi la compartimentul III din prezentul raport de expertiză anticorupție.
Textul proiectului nu corespunde tehnicii legislative şi normative, regulilor limbajului şi expresiei juridice.
II.2. Coerența legislativă a proiectului
În textul proiectului n-au fost identificate norme contradictorii sau conflicte dintre prevederile acestuia cu reglementările altor acte normative în vigoare.
II.3. Activitatea agenţilor publici şi a entităților publice reglementată în proiect
Prevederile proiectului reglementează activitatea Instituției Publice Centrul Național Sănătatea Animalelor, Plantelor și Siguranța Alimentelor în ceea ce privește recepționarea și examinarea dosarelor, coordonarea Programului anual de testare, organizarea procesului de testare și emiterea actelor aferente procedurii de autorizare și înregistrare a produselor fitosanitare.
II.4. Atingeri ale drepturilor omului care pot fi cauzate la aplicarea proiectului
Prevederile proiectului nu aduc atingere drepturilor fundamentale ale omului consacrate de Constituţia Republicii Moldova, Declaraţia Universală a Drepturilor Omului şi Convenţia Europeană a Drepturilor Omului.
	-

	
	75.
	III. Analiza detaliată a factorilor de risc și a riscurilor de corupție ale proiectului
La pct. 36 din proiectul Regulamentului „IP CNSAPSA asigură plata experților pentru evaluarea dosarelor și emiterea avizelor de sănătate și mediu, conform contractelor încheiate între părți.”
Obiecții:
Potrivit art. 54 alin. (1) lit. a) din Legea nr. 100/2017, la elaborarea textului proiectului actului normativ: „conținutul proiectului se expune într-un limbaj simplu, clar și concis, pentru a se exclude orice echivoc [...]”.
Norma analizată poate fi interpretată în sensul că angajații Inspectoratului pentru Protecția Mediului și cei ai Agenției Naționale pentru Sănătate Publică vor fi remunerați pentru evaluarea dosarelor informațiilor prezentate de solicitant.
Din pct. 13 subpct. 13.9 din Regulamentul privind organizarea și funcționarea Inspectoratului pentru Protecția Mediului, aprobat prin Hotărîrea Guvernului nr. 548/2018, rezultă că inspectorii sunt funcționari publici, angajați de către șeful Inspectoratului în condițiile Legii nr.158/2008 cu privire la funcția publică și statutul funcționarului public.
Situația este similară în cazul Agenției Naționale pentru Sănătate Publică, unde pct. 13 subpct. 13.13 din Regulamentul privind organizarea și funcționarea Agenției Naționale pentru Sănătate Publică, aprobat prin Hotărîrea Guvernului nr. 1090/2017, stabilește că directorul Agenției numește în funcție, modifică, suspendă și încetează raporturile de serviciu ale funcționarilor publici din cadrul Agenției, în condițiile Legii nr. 158/2008 cu privire la funcția publică și statutul funcționarului public.
Concomitent, art. 25 alin. (2) lit. c) din Legea nr. 158/2008 prevede că „Funcționarul public nu este în drept să desfășoare alte activități remunerate prin contract individual de muncă sau prin alt contract cu character civil, în cadrul societăților comerciale, al cooperativelor, al întreprinderilor de stat sau al celor municipale, al organizațiilor necomerciale din sectorul public sau cel privat, a căror activitate este controlată, subordonată sau, în anumite privințe, este de competența autorității în care acesta este angajat, cu excepția activităților științifice, didactice, a practicii medicale, a activităților în cadrul proiectelor/programelor internaționale de cercetare și inovare, a activităților de creație [...]”.
Prin urmare, evaluarea dosarelor prin prisma pericolelor și riscurilor pentru sănătatea umană și mediu ale produselor fitosanitare, precum și emiterea avizelor de sănătate și mediu, sunt realizate de către Inspectoratul pentru Protecția Mediului și Agenția Naționale pentru Sănătate Publică, în calitate de entități publice competente, și nu constituie servicii prestate de către angajații acestora în calitate de experți.
Recomandări:
Excluderea din proiect a textului „experților”.
Factori de risc:
● Formulare ambiguă care admite interpretări
abuziv
Riscuri de corupţie:
● Generale
● Încurajarea sau facilitarea actelor de:
- abuz de serviciu;
- îmbogăţire ilicită.
	Se acceptă

	
	76.
	IV. Concluzia expertizei
Proiectul hotărârii Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului a fost elaborat de către Ministerul Agriculturii și Industriei Alimentare, în scopul instituirii unui cadru normativ actualizat și funcțional pentru aplicarea prevederilor art. 57 alin. (31) și (32) din Legea nr. 403/2023, completată prin Legea nr. 79/2026 pentru modificarea unor acte normative (autorizarea produselor fitosanitare).
În cadrul procesului de elaborare au fost respectate prevederile legale cu privire la transparența în procesul decizional și proiectul corespunde normelor de tehnică legislativă.
Proiectul corespunde interesului public general, deoarece va contribui la asigurarea accesului producătorilor agricoli la produse fitosanitare evaluate conform unor criterii clare privind eficiența biologică, impactul asupra sănătății umane și asupra mediului.
În normele proiectului supus expertizei anticorupție au fost identificată o formulare ambiguă care poate admite interpretări abuzive. În scopul preîntîmpinării apariției manifestărilor de corupție la aplicarea în practică a prevederilor proiectului, considerăm oportună redactarea acestuia în contextual obiecției și recomandării din prezentul raport de expertiză anticorupție.

	Se acceptă

	Ministerul Justiției 
Nr.04/2-9685 din data 21.08.2026
	77.
	Cu referire la proiectul hotărârii Guvernului pentru aprobarea Regulamentului privind aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026), comunicăm următoarele. Potrivit notei de fundamentare, prin proiect se propune aprobarea Regulamentului privind procedura de testare și înregistrare a produselor fitosanitare, elaborat în vederea implementării prevederilor art. 57 alin. (31) și (32) din Legea nr. 403/2023 privind introducerea pe piață a produselor fitosanitare și pentru modificarea unor acte normative și ale art. III alin. (2) din Legea nr. 79/2026 pentru modificarea unor acte normative (autorizarea produselor fitosanitare), în conformitate cu care Guvernul, în termen de două luni de la data publicării acestei legi, va elabora și va aproba procedura de testare și de autorizare, precum și tarifele aferente pentru a satisface cererile depuse conform art. 57 alin. (32) din Legea nr. 403/2023.
	-

	
	78.
	La proiectul hotărârii:
În clauza de adoptare, la proiectul hotărârii, în referința la Legea nr. 403/2023, la denumire, cuvintele „și de modificare a” se vor substitui cu cuvintele „și pentru modificarea”.
	Se acceptă

	
	79.
	La pct. 1, subpunctele se vor numerota în ordine consecutivă de la subpct. 1.1, or, în redacția în vigoare, ambele subpuncte sunt numerotate cu subpct. 1.2.
	Se acceptă

	
	80.
	La pct. 2, cuvintele „în termen de” se vor substitui cu cuvintele „la expirarea a”, conform rigorilor normative.
	Se acceptă

	
	81.
	La anexa nr. 1 la proiectul hotărârii:
La subpct. 3.2, textul „Legea nr. 403” se va substitui cu textul „Legea nr. 403/2023”.

	Se acceptă

	
	82.
	La pct. 13, în denumirea Hotărârii Guvernului nr. 524/2024, cuvântul „privind” se va substitui cu cuvintele „cu privire la”.
La același punct, la al doilea enunț, cuvântul „instituțiile” se va substitui cu cuvintele „entitățile publice”, or, termenul „entitate” este mai larg și cuprinde inclusiv instituțiile (obiecție valabilă și la pct. 15, 17, 23, 44).
	Se acceptă

	
	83.
	În conformitate cu art. 55 alin. (4) din Legea nr. 100/2017, „(4) În cazul în care se face trimitere la o normă juridică care este stabilită în același act normativ sau element structural, pentru evitarea reproducerii acesteia, se face trimitere la norma juridică relevantă fără a se preciza că aceasta face parte din același act normativ sau element structural, cu excepția cazurilor în care această precizare este necesară pentru a exclude orice echivoc.”. Pornind de la prevederea legală enunțată, în cuprinsul propus la pct. 40, cuvintele „la prezentul Regulament” se vor exclude ca fiind excedente.
	Se acceptă

	
	84.
	Pornind de la prevederile art. 55 alin. (5) din Legea nr. 100/2017, la pct. 43, în referința la Codul administrativ al Republicii Moldova se va indica numărul și anul adoptării.
	Se acceptă

	
	85.
	În conformitate cu art. 47 alin. (1) și (2) din Legea nr. 100/2017, dispoziţiile finale cuprind momentul intrării în vigoare şi măsurile necesare punerii în aplicare a actului normativ. În dispoziţiile finale se includ reglementările privind obligaţia autorităţilor responsabile de a executa actul normativ, de a întreprinde măsurile şi de a realiza procedurile necesare executării. În cazul în care pentru punerea în aplicare a actului normativ este necesară adoptarea sau aprobarea unor norme de aplicare (metodologii, regulamente etc.) ori constituirea unor organe sau instituţii, proiectele actelor normative respective se prezintă spre adoptare, aprobare sau emitere nu mai târziu de intrarea în vigoare a actului normativ de bază, dacă în actul normativ de bază nu este prevăzut altfel. Prin urmare, dispozițiile finale și tranzitorii nu țin de obiectul juridic de reglementare al Regulamentului, ci de conținutul nemijlocit al hotărârii de Guvern. În acest context, prevederile capitolului VII (pct. 49 și 50) se vor exclude din proiectul Regulamentului și se vor indica în cuprinsul hotărârii.
	Se acceptă

	
	86.
	Totodată, cu referire la pct. 49, se va preciza entitatea publică care va aproba Planul de acțiuni de monitorizare/post-autorizare a produselor fitosanitare și de respectare a condițiilor de autorizare.
	Se acceptă

	
	87.
	La anexa nr. 2 la Regulament:
Potrivit pct. 4 și 39 din proiectul Regulamentului, autoritatea competentă de eliberare a autorizației este Instituția Publică Centrul Național Sănătatea Animalelor, Plantelor și Siguranța Alimentelor. Prin urmare, se va revizui după parafa de aprobare a anexei mențiunea privind Agenția Națională pentru Siguranța Alimentelor.
	Se acceptă

	
	88.
	Pornind de la prevederile Regulamentului Consiliului republican interdepartamental pentru aprobarea produselor de uz fitosanitar și a fertilizanților, aprobat prin Hotărârea Guvernului nr. 524/2024, la denumirea Consiliului, cuvintele „produselor fitosanitare” se vor substitui cu cuvintele „produselor de uz fitosanitar”. 
Cuvintele „data de” se vor exclude ca fiind excedente.
	Se acceptă parțial
Potrivit anexei nr. 2 la proiectulul de hotărâre de Guvern are loc modificare Hotărârii de Guvern nr. 524/2024. Astfel, la subct. 3.1. al anexei nr. 2 se prevede substituirea cuvintelor „Consiliului republican interdepartamental pentru aprobarea produselor de uz fitosanitar și a fertilizanților” cu civintele „Consiliului republican interdepartamental pentru aprobarea produselor fitosanitare și fertilizante”.

	
	89.
	La anexa nr. 2 la proiectul hotărârii:
Potrivit regulilor de tehnică legislativă, dacă se modifică mai multe acte normative, modificările se expun, de regulă, în ordinea cronologică a datei adoptării/aprobării actelor normative modificate. Pornind de la regula expusă, la pct. 2 se va indica Hotărârea Guvernului nr. 1045/2005 pentru aprobarea Regulamentului cu privire la importul, stocarea, comercializarea şi utilizarea produselor de uz fitosanitar şi a fertilizanţilor, iar la pct. 3 Hotărârea Guvernului nr. 524/2024 cu privire la organizarea și funcționarea Instituției Publice Centrul Național Sănătatea Animalelor, Plantelor și Siguranța Alimentelor.
	Se acceptă


	
	90.
	La pct. 1 (modificarea Hotărârea Guvernului nr. 200/1995 despre aprobarea Regulamentului cu privire la tarifele pentru executarea lucrărilor de cercetare testare-experimentare a produselor de uz fitosanitar şi a fertilizanţilor şi modul de utilizare a mijloacelor băneşti acumulate): Întru corectitudinea redactării, subpct. 1.1 va avea următorul cuprins: „Denumirea hotărârii va avea următorul cuprins:”. Potrivit regulilor de tehnică legislativă, în cazul expunerii în redacție nouă a conținutului unui element structural se va utiliza sintagma ,,va avea următorul cuprins:”, urmată de redarea textului nou. Pornind de la regula enunțată, subpct. 1.5.1 se va reda în felul următor: „1.5.1. Denumirea anexei va avea următorul cuprins:” (obiecție valabilă și la anexa nr. 1 la Regulament).
	Se acceptă


	
	91.
	Întru corectitudinea redactării, la subpct. 1.5.3, cuvintele „la forma gramaticală corespunzătoare” se vor exclude.
	Se acceptă

	
	92.
	Pornind de la faptul că doar textele de la subpct. 1.5.3.2 și 1.5.3.4 și cuvintele de la subpct. 1.5.3.3 sunt indicate la diferite forme gramaticale, subpct. 1.5.3.2 1.5.3.4 se va completa cu cuvintele „la orice formă gramaticală” și „forma gramaticală corespunzătoare”.
	Se acceptă


	
	93.
	La anexa la Regulament: La poziția a 2-a este utilizat textul „produs de uz fitosanitar și/sau fertilizant” și nu cuvintele „produselor de uz fitosanitar și a fertilizanților”, prin urmare, subpct. 1.6.3.1 se va ajusta în acest sens.
	Se acceptă

	
	94.
	Reieșind din faptul că la poziția a 3-a și a 5-a este utilizat textul „produsului de uz fitosanitar”, la subpct. 1.6.3.1, cuvintele „produs de uz fitosanitar” vor fi succedate de cuvintele „la orice formă gramaticală”.
	Se acceptă

	
	95.
	Pornind de la prevederile subpct. 1.6.2 din proiect prin care la rândul trei coloana a 2-a, cuvintele „Omologarea şi înregistrarea de stat” se substituie cu cuvintele „Autorizarea și înregistrarea în Registru” și reieșind din faptul că la poziția a 4-a lit. a) și b) din Anexa la Regulament, sunt utilizate cuvintele „omologat și înregistrat”, proiectul se va completa cu un subpunct prin care cuvintele „omologat și înregistrat” se substituie cu cuvintele „autorizat și înregistrat”.
	Se acceptă

	
	96.
	[bookmark: _Hlk238216903]Pornind de la faptul că în Anexa la Regulament, sunt utilizate doar cuvintele „cercetarea-testarea-experimentarea de stat” și „cercetării testării-experimentării” subpct. 1.6.3.3 va avea următorul cuprins: „1.6.3.3. textele „cercetarea-testarea experimentarea de stat” și „cercetării-testării-experimentării” se substituie cu cuvântul „testarea” la forma gramaticală corespunzătoare”.
	Se acceptă

	
	97.
	La pct. 2 (Hotărârea Guvernului nr. 524/2024):
La subpct. 2.1 se va preciza unde se regăsesc cuvintele propuse spre substituire.
	Se acceptă


	
	98.
	Întru corectitudinea redactării, la subpct. 2.2, textul „Pe tot parcursul textului la Anexa nr. 4” se va substitui cu textul „La anexa nr. 4”.
	Se acceptă

	
	99.
	La subpct. 2.2.1, cuvintele „produsele de uz fitosanitar” vor fi succedate de cuvintele „la orice formă gramaticală”.
	Se acceptă

	
	100.
	Pornind de la faptul că la anexa nr. 4 la Hotărârea Guvernului nr. 524/2024, textul „programului de cercetare-testare-experimentare de stat a produselor de uz fitosanitar și a fertilizanților” este indicat la un singur punct, subpct. 2.2.2 va debuta cu textul „la subpct. 10.3”.
	Se acceptă

	
	101.
	La pct. 3 (Hotărârea Guvernului nr. 1045/):
[bookmark: _Hlk238219380]Pornind de la faptul că la pct. 41 și 71 din Regulament sunt utilizate cuvintele „produse de uz fitosanitar și cu fertilizanți”, la subpct. 3.1 se va completa cu cuvintele „produse de uz fitosanitar și cu fertilizanți”.
	Se acceptă

	
	102.
	[bookmark: _Hlk238219724]În conformitate cu art. 54 alin. (1) lit. j) din Legea nr. 100/2017, verbele se utilizează, de regulă, la timpul prezent. Pornind de la prevederea legală enunțată, la subpct. 3.1, cuvintele „se vor substitui” se vor substitui cu cuvintele „se substituie”. Totodată, cuvintele enunțate vor fi precedate de cuvintele „la orice formă gramaticală” (obiecție valabilă și la subpct. 3.2 și 3.3).
	Se acceptă

	[bookmark: _GoBack]Avizul Consiliului Concureței urmare ședinței tehnice prin corespondență din data de 19.08.2026

	Consiliul Concurenței
Nr. DJ-02/999-1905 din 07.09.2026
	103.
	Consiliul Concurenței, ca urmare a solicitării Ministerului Agriculturii și Industriei Alimentare în vederea redacției propuse pentru pct. 17 și pct. 22-23 din proiectul de hotărâre a Guvernului pentru aprobarea Regulamentului privind procedura de testare, autorizare și înregistrare a produselor fitosanitare și modificarea unor hotărâri ale Guvernului (număr unic 670/MAIA/2026) comunică următoarea soluție pentru continuarea promovării proiectului dat.
	-

	
	104.
	În cazul în care proiectul hotărârii Guvernului nu va conține norme care ar putea să restrângă accesul întreprinderilor private la serviciile de testare a produselor fitosanitare, proiectul va putea fi promovat și înaintat spre aprobare, cu cerința modificării pct. 15, pct. 17 și pct. 22–23 din proiectul hotărârii Guvernului.
	-

	
	105.
	Astfel, recomandăm expunerea pct.15, pct.17 și pct.22-23 din proiect după cum urmează:
“Pct.15 Testarea produselor fitosanitare se efectuează de către instituții de profil publice și/sau private selectate anual de către IP CNSAPSA prin procedură competitivă, transparentă și nediscriminatorie, organizată anterior elaborării Programului de testare. La procedura competitivă pot participa entitățile care dețin personal științific și tehnic calificat în domeniul protecției plantelor, dispun în proprietate sau posesie de infrastructura necesară, precum laboratoare, spații de lucru, terenuri și câmpuri de testare, sere și mijloace tehnice specifice, și au capacitatea de a aplica metodele și îndrumările metodice aprobate pentru fondarea, desfășurarea experiențelor și evaluarea eficienței biologice.
	Se acceptă

	
	106.
	Pct. 17: La includerea produsului fitosanitar în Programul de testare, IP CNSAPSA desemnează entitățile responsabile de efectuarea testelor dintre cele selectate în urma procedurii competitive desfășurate conform pct. 15.
	Se acceptă

	
	107.
	Pct. 22: IP CNSAPSA distribuie mostrele entităților responsabile de testare selectate prin procedură competitivă, potrivit Programului de testare și contractelor încheiate. IP CNSAPSA asigură evidența, trasabilitatea și distribuirea mostrelor în condiții de transparență, obiectivitate și nediscriminare.
Pct. 23: Organizarea, coordonarea și monitorizarea procesului de testare a produselor fitosanitare sunt exercitate de către IP CNSAPSA, cu asigurarea principiilor transparenței, imparțialității, tratamentului egal și accesului nediscriminatoriu pentru toate entitățile selectate responsabile de testare.”
	Nu se acceptă 
Ca urmare a acceptării și integrării recomandărilor de modificare a pct. 15 și pct. 17, mecanismul de selecție competitivă a entităților responsabile de testare a fost deja stabilită la nivel de procedură generală. 
Totodată, Anexa nr. 1 la Regulamentul privind procedura de testare, autorizare și  înregistrare a produselor fitosanitare care nu sunt autorizate în statele membre ale Uniunii Europene și modificarea unor hotărâri ale Guvernului sa exclus  din proiectul de hotărâre de Guvern. 
Astfel, atribuțiile IP CNSAPSA privind distribuirea mostrelor, evidența, trasabilitatea și monitorizarea procesului sunt deja acoperite prin normele generale și procedurile operaționale stabilite în proiect.
În acest context, păstrarea formulărilor propuse pentru pct. 22 și pct. 23 ar genera o dublare de prevederi. 



